
ProME MINISTER 


Evelyn Wever-Croes 


Evelyn Wever-Croes na Mike Eman 


SI BO KIER YUDA COMBATI POBRESA, VOTA 
NA FABOR DI E WEVER-CROES- NORM 


Mas di 5000 mama y tata di famia ta anhela di haya 5% di salario 


Γ 


Prome Minister Evelyn Wever-Croes den un reaccion riba lider 
di partido AVP Mike Eman, a extende un invitacion na Eman pa 
yuda combati pobresa. 


“Nos Gobierno ta luchando contra pobresa y tur e problemanan 
social desde e prome dia di nos Gobierno na 2017. Despues 
cu e sector social a wordo totalmente neglisha pa e gobierno 
di Mike Eman cu a prefera di inverti den klinker cu den e ser 
humano. Momento cu nos a drenta den Gobierno nos por a 
mira un explosion di problemanan social y mesora a bin cu e 
Sociaal Crisis Plan. Pa prome biaha den historia un gobierno a 
pone 32 miyon florin un banda pa combati pobresa y combati 
problemanan social. Profesionalnan den veld social tabata 
sumamente contento cu e sector aki porfin ta haya atencion di 
un gobierno. Nos compromiso desde e prome dia, ta pa yuda 
esnan mas vulnerable. 


Y nos tabata bayendo bon. Lamentablemente e pandemia 
mundial Covid-19 a cambia tur cos. Henter mundo a wordo 
sacudi cu perdida di entrada. Ora porfin nos a cuminsa sali di 
e crisis di Covid-19, nos a haya nos cu otro crisis, guera na 
Ukraina cu a causa aumento di prijs rond mundo. Esaki tin su 
efecto riba Aruba tambe. 


P'esey, awor nos Gobierno ta trahando cu alma y cuerpo pa 
logra paga e 5% bek na empleadonan cu ta traha den gobierno 
y na fundacionnan cu ta traha den e sector social y di cuido. 
Pa logra esaki, Parlamento mester trata e ley di Wever-Croes- 
Norm. Un ley cu a bin pasobra cosnan a sali for di man bou 
di gobiernonan anterior y a permiti salarionan hopi halto. 
Companianan estatal no ta priva, nan ta di Gobierno y mester 
sirbi pueblo. 


Cu den cierto compania estatal tin hende ta gana riba 20 mil 
florin, no ta normal. P'esey ta bin un norma, un maximo di un 
entrada di 261.000 pa afia, cu ta entre 17 y 18 mil florin pa 
luna. Esey ta 130% di salario di un minister. 


Hulanda a pone como condicion pa Aruba paga e 5%, cu e ley 
di Wever-Croes-norm mester drenta na vigor. Awor Parlamento 
tin e ultimo palabra: ta vota na fabor di e ley y duna mas di 
5000 empleado cu ta gana entre 2 mil y 5 mil florin 5% extra 
tur luna? Of ta vota contra e ley pa permiti 20 hende sigui gana 
mas cu 20 mil florin pa luna riba lomba di pueblo. 


Mi ta invita sr. Mike Eman, si realmente bo kier yuda combati 
pobresa, vota na fabor di e ley y bo ta yudando mas di 5000 
mama y tata di famia". 

Prome Minister Evelyn Wever-Croes: 


GASTONAN DI PERSONAL DI GOBIERNO 
TA BAHANDO CONFORME ‘BELEIDSPLAN 
VERLAGING PERSONEELSKOSTEN" 


ÉE--- τ YI 
Prome Minister Evelyn Wever-Croes durante conferencianan 
di prensa a enfoca riba e gastonan di salario di empleadonan 
di Gobierno. E plan di rebaho di e gastonan aki ta di 2018 y e 
yama Beleidsplan Verlaging Personeelskosten, BVP. E ta den 
ehecucion desde 2018. Y ta e plan aki a percura cu cada afia 


Gobierno a baha e gastonan di personal. 


Prome Minister a duna di conoce cu e unico cos cu Gobierno no 
a implementa ta: stop periodieke verhogingen pasobra mester 
haci esey den dialogo cu sindicato y Gobierno no a haya e 
momento oportuno ainda. Ademas, cu e aumento di costo di 
bida debi na e guera di Ukraina, tampoco ta prudente pa stop 
e periodieknan awor. “Mas importante ta cu nos a baha gasto 
di personal tur afia y pues nos ta den cumplimento cu e plan 
apesar cu nos no a implementa e plan full. Implementacion 


parcial di e plan mes a pone cu no a cumpli, manera por mira 
riba e grafico adhunto”. 

B Gastonan di salario cu recorte di 12.696 den 2020 - 2022 (Presupuesto) 
A Gastonan si no a aplica recorte di 12.6%. 


Gabinete Wever - Croes II 


“Mi ta scucha politiconan ta cuestiona cu tin un plan di 
2018 cu no ta wordo ehecuta, siendo cu regularmente mi ta 
informa Parlamento di ehecucion di e plan. Cada aña den e 
mi cuentanan annual di mi Ministerio y cada kwartaal den e 
Uitvoerings Rapportage cu Minister di Finansas ta manda pa 
Parlamento. Si e politiconan tuma djis tiki tempo pa studia e 
documentonan aki, nan por evita di papia di cosnan robes 
asina. 


Nos enfasis ta dirigi riba mehora calidad di bida di tur hende. 
Den e caso aki, empleadonan publico no merece e trato aki di 
politiconan di oposicion. Nos a baha e gastonan di personal y 
nos lo sigui traha pa sigui baha e gastonan aki”, Prome Minister 
Evelyn Wever-Croes a enfatisa. 


Prome Minister Evelyn Wever-Croes: 


DISCURSO NACIONAL DI PROME MINISTER 


Aruba ta den recuperacion y mester di nos tur 


“Como Gobernante bo mester e curashi pa acepta e realidad, 
comprende e diferencia y goberna no cu ilusion pero cu 
Realismo y vision di Optimismo pa produci solucion duradero. 


Ora nos a sali di punto mas critico di e pandemia, y nos a 
kere cu nos por recupera trankilamente, nos a wordo confronta 
cu otro crisis, e conflicto na Ukraina, cu efectonan devastador 
pa henter mundo. Prijsnan di crudo y gasolin a aumenta 
drasticamente den tur pais. Na Aruba tambe, pasobra nos ta 
importa e gasolin. 


Prijsnan di productonan den supermercado tambe a cuminsa 


aumenta, pasobra na e país cu nan ta wordo produci tambe 
nan a aumenta. Y nos ta importa e productonan aki combina 
cu e efectonan economico. 


A pesar di e realidad critico aki, nos a mantene nos vision y 
direccion di maneho consistentemente y ta mirando cu Aruba 
ta riba e caminda pa recuperacion. Nos recuperacion awor 
ainda ta basa riba recuperacion di nos turismo, cual ta bayendo 
hopi bon. Nos a cera ultimo luna, mei 2022, cu mas bishitante 
cu e mesun luna na 2019, y nan ta gasta mas tambe den nos 
economia. 

Continuacion DISCURSO NACIONAL DI PROME MINISTER... 


Minister Dangui Oduber sumaneho ta pa percura cu e tendencia 
aki continua, y den e caso aki nos ta calcula cu nos lo finalisa e 
afia aki cu un recuperacion entre 90 pa 95% di nos turismo, y 
otro afia, nos lo yega nivelnan di prome cu pandemia. 


Nos sa cu turismo so no por carga nos economia aunke con 
bunita e cifranan por ta mustra awor. Mi coleganan Minister 
Geoffrey Wever y Glenbert Croes pa e motibo aki ta buscando 
mas inversion y mas desaroyo economico. Diversificacion di 
nos economia ta crucial, y aki nos sector di energia por hunga 
un papel importante. Tambe mi ministerio di infrasturctura por 
hunga un papel importante den esaki. 


Tur esaki mester bay si den balance cu conservacion di nos 
naturalesa y su medio ambiente. E tera cu nos ta biba ariba 
no ta di nos, nos tin'e presta di nos futuro generacion, y pesey 
mester conserva nos tera, flora y fauna, pa nan por tin un Aruba 
cu calidad di bida mayan. Pa esaki mi colega Minister Ursell 
Arends ta preparando e maneho y legislacion. 


Nos meta no ta solamente realisa un crecemento economico. 
Esey ta simplemente e vehiculo pasobra nos meta ta mester ta 
pa crea cuponan di trabao duradero, y asina crea progreso y 
bienestar real pa tur ciudadano di nos pais. E desaroyo aki cu 
nos ta busca, meser trece entradanan pa asina Gobierno por 
yega mas lihe na e punto di finanzas saludable y sostenible. Y 
nos por, pasobra prome cu pandemia nos a yega e punto aki. 


Pero kisas den e dianan por scucha critica sin mucho contenido, 
mas bien hopi ofensa of insitigacion indirecto di oposicion cu ta 
trata di trece confusion y spanto den nos comunidad. 


Pero mi kier bisa nos digno pueblo; nos ketu bay ta sigui 
mira e realidad cu hopi sentido di Realismo, Optimismo y 
Compromiso pa logra nos meta den e temponan turbulento cu 
nos ta bibando. 


Lamentablemente pandemia a stroba nos di logra e meta final. 
Sin embargo awor, saliendo di e pandemia, a pesar di e crisis; 
geo politico di energia y economico, nos ta mas comprometi cu 
nunca pa sigui traha duro pa logra finanzas publico sostenible. 


Mi colega Xiomara Maduro ta preparando, hunto cu IMF y 
CAft, un maneho financiero nobo, e cuadro financiero den cual 
Aruba lo bay bek riba e caminda di finanzas saludable. 


Ensefiansa ta e yabi pa hopi di e problemanan bou di nos 


hobennan. Colega Endy Croes su pasion ta nos mucha y 
hobennan, pa crea mas oportunidad di estudio pa nan. 


Y a traves di e maneho di husticia y e maneho social di 
colega Rocco Tjon, nos lo brinda proteccion y siguridad pa tur 
ciudadano y nan famia. 


Saliendo di e pandemia, nos ta comprometi na haci e cambio 
y reformanan necesario, pa Aruba por ta mas fuerte y mas 
resiliente, basa riba un vision di e realidad y no temor of ilusion 
of kisas palabranan bunita pa decora. 


HULANDA 

Hustamente esey tabata e tema central den e reunionnan 
ultimo dianan cu Hulanda: con nos por haci Aruba mas fuerte 
y mas resiliente, pa crea progreso y bienestar duradero pa nos 
ciudadanonan. 


Mi mester bisa cu mi ta hopi orguyoso con e reunionnan a bay. 
Pa prome biaha e premiernan di Aruba, Corsou y Sint Maarten 
y e Secretario di Estado encarga cu Reino a bin hunto, y ta 
Aruba a organiza esaki, aplicando su vision di laga e realidad 
inspira nos, pa asina nos crea e solucionnan di awe y futuro, 
teniendo cuenta cu e balans di locual nos comunidad por carga. 


Durante tres dia di reunionnan hopi intenso, difícil, pero cu 
resultadonan hopi satisfactorio. 

Pa di prome, nos a yega na un acuerdo cu Hulanda con por 
cuminsa stop e recorte di salario di 12.696. Aruba ta e unico 
pais cu a yega na e acuerdo aki, y Conseho di Minister di Reino 
a aproba esaki. Cu e aprobacion aki Aruba lo mester cumpli 
cu 4 condicion, y asina entrante juli, PUES OTRO LUNA, por 
paga tur persona cu ta traha den gobierno of den entidad of 
fundacion cu ta wordo subsidia pa gobierno, lo haya 596 riba 
nan salario. Y esaki lo sigui wordo paga cada luna. 


E decision di Conseho di Minister di Reino diabierna ultimo 
tabata e prome paso. 

E siguiente paso ta e ley di wever-croes-norm cu lo wordo trata 
pa Parlamento mayan, dialuna 27 di juni. Ohala Parlamento 
acepta e ley aki, cu ta pone un maximo na e salarionan halto 
den companianan estatal, pa asina nos por duna empleadonan 
publico y semi publico e 596. 


Y e ultimo stap ta un conseho di CAft riba e forma con Aruba tin 
pensa di compensa e gastonan adicional pa paga e 596. 

Cu poder di Dios otro siman nos ta haya e conseho ey, y nos 
por prepara pa haci e pagonan na juli. Ami ta considera esaki 
un logro hopi importante. 


Otro logro ta pa loke ta e ley di Reino COHO, cu Aruba, Corsou 
y Sint Maarten a para tras di un alternativa pa e COHO, un 
opcion cu Aruba a presenta. Awor nos tin e trabou den e 
siguiente simannan pa hunto cu Corsou y Sint Maarten werk uit 
e alternativa aki, pa presente na Hulanda na luna di september. 
Mi ta considera esaki tambe un logro importante, pasobra awor 
nos tin apertura den henter e discusion, y e posibilidad cu nos 
lo yega na otro alternativa cu no ta COHO. 


Pues nos tin varios motibo pa ta Satisfecho, Optimista y 
Orguyoso. 


Dialuna 27 Juni 2022 


Continuacion DISCURSO NACIONAL DI PROME MINISTER... 


COSNAN CU A SALI FOR DI MAN 


Locual si nos mester realisa, ta cu sin cambio, Aruba lo no sali 
di e problemanan financiero cu nos país ta aden. Palabranan 
bunita pa decora un realidad no ta algo cu ni ami ni mi coleganan 
den gabinete ta practica. 


Manera mi a bisa na comienzo di mi discurso, E Berdad no 
ta Semper Bunita y Beyesa no Semper ta e Berdad. Como 
Gobernante bo mester tin e sinceridad cu pueblo y e curashi 
pa; acepta e realidad, comprende e diferencia y goberna no 
cu ilusion pero cu Realismo, vision di optimismo y curashi pa 
produci solución duradero. 


Pesey nos a haci varios palabracionnan cu Hulanda pa 
reforma riba tereno financiero, gastonan di sector publico, 
tereno economico laboral, husticia, cuido y enseñansa. Cada 
kwartaal nos ta haci palabracionnan kico mester wordo haci pa 
nos logra nos metanan, y despues di cada kwartaal nos ta haci 
un evaluacion hunto cu Hulanda, con e kwartaal a bay. Aruba 
ta den cumplimento cu TUR e palabracionnan. 


E cambio of reformanan aki ta hopi importante, pasobra no 
ta un secreto cu na Aruba hopi cos a sali for di man. Y si tin 
un cos cu e pandemia a siña nos, ta cu nos mester ta mas 
organisa, mas structura, cu nos mester respeta ley y regla, y 
actua cu man duro contra esnan cu ta viola nos ley y reglanan. 
Sino nos lo sigui biba persigui pa consecuencianan negativo 
di erornan di pasado. 


Por ehempel, nos ta mira construccionnan tur caminda sin 
respeta naturalesa, of construccion comercial y di residencia 
bruha den otro. Pesey nos a bin cu e ROPV, cu ta organisa y 
structura con nos ta desaroya y construi na Aruba. E ROPV 
ta stipula exactamente unda por bin un negoshi, y unda ta 
solamente pa cas. 


Esaki por haci poco dolor na principio, pero e ta pa nos mesun 
bon. E ta pasobra nos kier pa nos yiunan y nan yiunan tambe 
tin un pais cu un bon calidad di bida pa biba riba dje, pa 
construi nan futuro feliz. Cuanto biaha bo ta wak hendenan 
cu a traha nan cas den un rooi, y ora awa yobe duro, nan ta 
haya problema. Esey awor cu ROPV no ta posible mas. Of ta 
construi un edificio memey den naturalesa, destruyendo nos 
flora y fauna, cu ROPV esaki tampoco ta posible mas. 

Of un día bo ta lanta y mira e cas di bo bisifia converti den 
un bar of nightclub, causando molester, desordo, problema cu 
trafico of parkeo. 


Cu e ROPV pues nos ta organiza con nos kier sigui desaroya 
nos pais. Y cu mecanismonan di control y di sancion, pa esnan 
cu viola e reglanan. 


Otro ehempel ta e vehiculonan UTV y ATV, un situacion cu a 
sali completamente for di control, pasobra e vehiculonan aki 
no ta apto pa core riba nos careteranan. Nos mester regula e 
sector aki, pa garantisa e siguridad di tur cu ta uza nan, ya pa 
alivia habitantenan di cierto area di e molester cu nan ta causa. 
Y e regulacion ta bin cu mecanismonan di control necesario. 


Otro ehempel ta e salarionan halto den cierto companianan di 
gobierno. Esaki ta algo di hopi aña. Compania di gobierno, por 


ehempel Web Elmar, Setar, Serlimar, nan tin un tarea publico. 
Y nan mester brinda e miho servicio "Balansa y mas Eficiente 
posibel" cu menos gasto. No por ta asina cu nan ta hisa algun 
salario, y pesey nan ta hisa e tarifanan, pa asina e ciudadano 
hay'e ta paga mas. 


Pesey, desde cu mi a drenta den gobierno, y mi a tuma nota 
di kico algun director tabata gana, 2 of 3 of hasta 4 biaha mas 
hopi cu un minister, mi a dicidi di bin cu e wever-croes-norm, 
cu den principio un director di un compania estatal no por gana 
mas cu 130% di e salario di un minister. 


E norma aki ta stipula riba Afl. 261.000, cu ta alrededor di 17 
pa 18 mil florin pa luna. Si bo ta traha den un compania priva, 
no ta problema di gobierno contal bo paga belasting manera 
debe ser. 


Pero si bo ta traha na un compania di gobierno, unda pueblo ta 
paga pa awa coriente, internet, etc. E ora e salarionan no por 
ta mas halto cu 130% di salario di un minister. Si tin salario mas 
halto cu esey, mester baha nan pa asina por baha e tarifanan 
cu pueblo ta paga. 


E ley aki NO ta afecta esnan cu ta gana menos cu 17 of 18 
mil florin pa luna, pues e empleadonan aki por ta trankil. E 
motibo tras di e ley aki ta pa coregi cosnan cu a sali for di 
man, especialmente den temporada di crisis aki, cu a laga 
nos mira hopi berdad cu den e mundo di awe no ta factibel ni 
moralmente tolerabel mas. 


Y mi por bisa, cu bastante orguyo, cu tur director cu a wordo 
nombra den mi ministerio, tempo mi tabata minister encarga 
cu energía, a wordo nombra cu un salario menos di e wever- 
croes-norm. Kiermen TIN hende cualifica, cu ta interesa. Nos 
no mester tin miedo. Talves 10 pa 20 persona riba henter nos 
isla, lo wordo afecta. Y nos tin atencion pa e situacion aki. 
Laga nos no lubida cu awor e ley aki ta un condicion pa miles 
di empleado publico y di fundacionnan, haya 5*6 di nan salario 
otro luna. No ban sacrifica interes y bienestar di miles di 
empleado. 


Hopi biaha hendenan ta bisa, cu nan kier laga un miho planeta 
pa nos yiunan, pero ami kier pa nos enfoca tambe; con nos por 
laga miho yiunan pa nos planeta. 


Y pesey e reformanan ta necesario. pesey nos mester atene 
nos mes na Realidad, Ley y Reglanan. Pesey nos mester 
coregi cosnan cu tabata bay robes, pa crea un futuro cu no ta 
persigui pa pasado, pero cu ta crea oportunidadnan nobo pa 
progreso y bienestar sostenible y duradero. 


Aruba ta den recuperacion, y esey ta danki na nos esfuerso 
conhunto, pa nabega e olanan halto di temponan aki cu 
Realismo, Curashi y Optimismo. 


Den nomber di Gobierno di Aruba, mi ta gradici bo. Ban sigui 
enfoca riba e desaroyo positivo di nos país. lrespecto con 
difícil cosnan por ta awor, solo lo sali bek y cu energia y forsa 
renoba, pa nos traha hunto na progreso y bienestar di tur nos 
ciudadanonan. 


Dialuna 27 Juni 2022 


Diahuebs Prome Minister Evelyn Wever - Croes a asisti 
presentacion di San Nicolas Business Association (SNBA), 
caminda cu nan a presenta informacion di varios proyecto pa 
San Nicolas. Prome Minister ta felicita y gradici San Nicolas 
Business Association pa e oportunidad y pa organisa e 
eventonan aki. 


San Nicolas ta den pleno desaroyo y tin hopi oportunidad, e 
tarea di Gobierno den esaki ta pa facilita, agilisa y stimula e 
proyectonan aki. Prome Minsiter Wever - Croes a expresa 
cu hunto cu DOW y DIP mester desaroyo diferente plan 
especialmente cu enfoke riba San Nicolas, pa trece desaroyo 
den San Nicolas, pa San Nicolas. 


A pesar di tur locual Aruba a pasa aden y ta recuperando di dje 
den cuadro di Covid, awor tambe tin e situacion di aumento di 
prijs a consecuencia di e conflicto cu tin entre Rusia y Ukraina. 
Sinembargo, Aruba ta sigui lucha pa bay dilanti cu e meta pa 
pa ‘bounce forward’, y den esaki desaroyonan na San Nicolas 
ta hunga un rol importante. ‘San Nicolas por trece oportunidad 
grandi pa Aruba y ohala por logra pa incentiva mas hende pa 
tuma e paso pa inverti,’ Prome Minister a expresa. Gobierno ta 


MS Ñ IÓN: 
haciendo tur cos pa sostene e desaroyonan aki, ta consciente 
di retrasonan cu tin y ta sigura cu tin atencion pa esaki. 


Concluyendo, Prome Minister a expresa aprecio pa locual 
SNBA ta haci y cu a pesar di tur cos ta busca pa coopera, pa 
ta constructivo y pa solucionnan.' Ta sigura cu nan por conta 
cu sosten di Gobierno y ohala cu hunto por logra e desaroyo 
cu ta busca pa San Nicolas y pa Aruba. 


Gabinete Wever-Croes 


Tur dialuna y diahuebs | 10:00 am 

PREMIER WEVER - CROES A RICIBI 
PRESENTACION DI LEERORKEST NA PRINCESS 
AMALIA BASISSCHOOL 


E siman a habri cu un bishita di Prome Minister na Princess 
Amalia Basisschool caminda cu presencia un bunita 
presentacion di leerorkest. Leerorkest ta un proyecto entre 
Minsiterio di Ensefiansa, Ministerio di Husticia y Hulanda, 
enfoca riba inculca e amor y pasion pa musica den muchanan 
di edad chikito caba. 


Premier Wever - Croes a expresa cu a mira muchanan di 2de, 
3de y 4de klas cu instrumentonan cu diferente instrumento cu 
normal bo no ta haya, pero cu e muchanan a sifia conoce y 
descubri un pasion pe. Esey ta algo hopi bunita, Prome Minister 
a expresa. “Mas trempan nos laga nos muchanan cera conoci 
cu musica, mas trempan den bida nan por insipra pa musica y 
esey por yudanan pa ta exitoso tambe den futuro.” 


Termindando Prome Minister a gradici Princess Amalia 
Basischool y leerorkest pa tur e empefio hinca den e trabou. 
Ta mira cu hopi pasenshi y hopi ora di trabou a bay den e 
proyecto aki. “E ta inmensamente bunita pa mira kico tur e 
muchanan a presenta. Un pabien y danki pa expresa amor y 
dedicacion na nos muchanan.” 

2022 CU OPTIMISMO, 

vorortunipao. | POSITIVISMO Y 
DETERMINACION 
NOS TA LOGRA 


MINISTER 


i aduse 


Minister di Cultura ta informa: 


KIBRA COCO EDICION DIA DI SAN JUAN, 
DERA GAY TABATA EXITOSO 


Diasabra a tuma luga un otro edicion exitoso di e quiz cultural 
informativo Kibra Coco. E biaha aki Kibra Coco tabata dedica 
na Dia di San Juan, Dera Gay. Minister Maduro ta gradici 
Comision Celebracion Dianan Nacional, Grupo di maestro, 
Setar, Telearuba, Jean Carlo Espinal, Hilyann Croes, Archivo 
Nacional y Levy Geerman di Povi-tree pa produci y presenta un 
programa pa siña nos hobennan di nos cultura. Un danki special 
ta bay na sra. Juliana Rasmijn di SV. Jong San Nicolaas y na sr. 
Nai Rasmijn di SV. Sportboys pa comparti nan experiencia cu 
e celebracion den bario. E hobennan di Gucci Dancers Aruba 
tambe a aporta na e programa deleitando e televidentenan cu 
nan baile di San Juan. 


Minister Maduro ta satisfecho di por wak atras na tres edicion 
exitoso di Kibra Coco, na unda cu a habri aña cu Kibra Coco 
dedica na nos Libertador Betico Croes, a sigui cu Kibra Coco 
Dia di Himno y Bandera y awor ta dedica Kibra Coco na e 
fiesta cultural di Dia di San Juan, Dera Gay. Cu Kibra Coco kier 
a haci uzo di un manera mas innovativo pa brinda informacion 
cultural na e scolnan y via media social logra yega na un publico 
mas amplio. Minister Maduro ta spera cu scolnan por sigui haci 
bon uzo di e informacion ricibi y ta gradici cada maestro cu a 
yuda trece e informacion na e alumnonan di scol preparatorio y 
primario. Cultura bo tin cu bib'e, y via Kibra Coco nos hobennan 
por a biba nos cultura. 

Minister Maduro tabata presente na apertura di e tienda "E 
Curandero' di Dr. Sandy Roga 


UN BUNITA NOMBER CU TA DUNA HONOR NA 
E CURANDERONAN CU PA SIGLONAN TABATA 
CURA CU NAN MAN, REMEDI DI TERA Y ORACION 


Diabierna pasa Minister Maduro tabata tin e placer di ta 
presente na e apertura di 'E Curandero' cu ta e tienda di 
suplemento natural di Dr. Sandy Roga di Quality Chiropractic 
Aruba. 'E Curandero' ta un bunita nomber cu ta corda nos di 
e trabou di e curanderonan di Aruba cu pa siglonan tabata 
yuda cura hende haciendo uzo di nan man, remedi di tera y 
oracion. Ta un don cu Dios ta brinda e persona pa asina e por 
yuda alivia dolor y tambe yuda cura e persona di e malestar cu 
ta strob'e di funciona bon. Ta di admira cu Dr. Roga a scoge 
e bunita nomber aki di un profesion cu poco poco a bay perdi 
y pa cual nomber hopi no sa e nificacion. Den su discurso 
Minister Maduro a trece dilanti cu e ta aprecia Dr. Roga su 
trabou na bienestar di comunidad y e scogencia di e nomber 
ta pone e mandatario corda riba su bisawela parti tata, defunto 
Shi Clemancia kende tabata un curandero di e districto di 
Santa Cruz. 


Minister Maduro ta felicita Dr. Roga, su famia y full e team di 
Quality Chiropractic Aruba pa un otro inversion na bienestar di 
e salubridad di nos Pueblo. 

MINISTER 


Dangui Oduber 


UN OTRO FIN DI SIMAN EXITOSO PA NOS TURISMO 
UN TOTAL DI 9013 TURISTA A YEGA ARUBA 


Na fin di luna di januari 2022 minister Oduber a anuncia e "exit 
strategy" pa con Aruba por sali for di e pandemia. Cu un vision 
y strategia hopi cla, a dirigi y traha riba recuperacion di nos 
turismo. E enfoke tawata pa yega y surpasa nivelnan di nos 
turismo di afia 2019 cual tawata e miho afia di turismo den 
Aruba su historia. 


Awe minister Oduber ta hopi satisfecho cu e resultado, danki 
na e bon cooperacion y comunicacion cu tur partnernan den 
turismo. Tur indicador ta demostra cu Aruba ta recuperando su 
turismo y te hasta surpasando nivelnan di afia 2019 cual sigur 
ta algo sumamente remarcabel. 


Den luna di april 2022 Aruba a recupera 108% di nos turismo 
den comparacion cu april 2019. Den luna di mei 2022 e mesun 
tendencia di recuperacion a continua y nos a experiencia un 
recuperacion di 10396 den comparacion cu mei 2019. E datonan 
ta ilustra claramente cu pa e lunanan di april 2022 y mei 2022 
nos a yega y surpasa nivelnan di afía 2019. E recuperacion di 
nos turismo ta fuerte y Aruba ta wordo reconoci pa instancianan 


internacional manera IMF y CAFT pa e recuperacion fuerte aki. 


E fin di siman aki, Aruba a ricibi un gran cantidad di turista cu ta 
un indicacion cu e trend cu tawata tin den luna di april 2022 y 
mei 2022 ta continua. Nos ta riba bon caminda pa loke ta nos 
turismo. Aruba a ricibi ariba diasabra y diadomingo un total di 
9013 turista, cual sigur ta crea e perspectiva cu nos mester di 
dje. Aerolineanan ta manteniendo nan capacidad di asiento cu 
areserva pa Aruba tambe y esaki sigur ta demostra e confianza 
cu aerolineanan tin den nos producto Aruba. Banda di esaki ya 
caba a anuncia un gran cantidad di vuelonan nobo, manera 
Sarpa for di Colombia y tambe Air Canda for di Toronto. Dentro 
di poco nos lo anuncia noticianan historico pa Aruba den 
cuadro di diversifacion di nos turismo. 


Mester sigui enfatisa cu e logro di Aruba su recuperacion ta 
di gradici na esfuerzo nan conhunto di Ministerio di Turismo y 
Salud Publico conhunto cu partnernan manera ATA, AAA, APA 
& AHATA. 

Turismo ta keda e driver principa di nos economia. 


Saturday 25 June 
Inbound Outbound Inbound Outbound 

Airline: From To: Pax: Pax: 
| American Airlines | 25-Jun-22 | 2217 | MA | MA | 171 | 161 
| American Airlines | 25-Jun-22 | 527 | LGA | LGA 158 | 125 
| American Airlines | 25-Jun-22 | 874 | aT | «GT | 178 (| 164 
| American Airlines | 25-Jun-22 | 1346 | ear | er | 174 [| 160 
| American Airlines | 25-Jun-22 | 1131 | DFW | DFW | 169 | 165 
American Airlines | 25-Jun-22 | 1028 | MA | MA | 175 | 150 
| American Airlines | 25-Jun-22 | 870 | PHL | PHL | 191 | 191 
Avianca | 25-Jun-22 | AV242 | BOG | BOG 126 | 130 
Copa Airlines | 25-Jun-22 | CM349 L PM Ἐν 114 | 105 
Delta Air Lines | 25-Jun-22 | 613/612 ! JFK | JFK | 177 | 175 
Delta Air Lines | 25-Jun-22 | 582581 | ATL | ATL | 153 | 164 
DiviDiviAir | 25-Jun-22 | 3R-268/269 | CUR | CUR | 4 15 
Divi Divi Air | 25-Jun-22 | 3R-274/275 | CUR | CUR | 15 | 16 
Divi Divi Air | 25-Jun-22 | 3R-278/279 | CUR | CUR | 14 | 16 
Divi Divi Air | 25-Jun-22 | 3R-280/281 | CUR | CUR | 13 | 16 
Divi Divi Air — |25-Jun-22| 3R-282280 | CUR | CUR | 8 | 15 
JetBlue | 25-Jun-22 | 1057/1058 | JFK | JFK | 187 | 180 
JetBlue [25-Jun-22 | 37374 | BOS | BOS 15 | 115 
JetBlue | 25-Jun-22 | 345/346 | EWR | EWR | 147 | 136 
JetBlue |25-Jun-22| 557/558 | JFK | «εκ | 148 | 136 
JetBlue | 25-Jun-22 | 673474 | BOS | BOS | 135 | 118 
JetBlue | 25-Jun-22 | 1411/1412 | FLL | FLL | 124 | 100 
JetBlue [25-Jun-22 | 1457/1458 | JFK | JFK | 148 | 138 
JetBlue [25-Jun-22 | 773/974 | BOS | BOS | 148 | 155 
JetBlue [25-Jun-22 | 757/1858 | JFK | JFK | 14 | 138 
| KLM | 25-Jun-22 | KL765 | AMS  |BON-AMS| 208 | 218 
| Southwest Airlines | 25-Jun-22 | 1804/1805 | BW! | BW. | 143 | 140 
| Southwest Airlines | 25-Jun-22 | 4859/4627 | MCO | MCO | 142 | 143 
Spirit Airlines — | 25-Jun-22 | 885/886 | ει | F | 191 | 203 
TUI Fly NL | 25-Jun-22 | 383 | AMS | AMS | 272 | 25 
United Airlines {| 25-Jun-22 | 1030/1650 | ΕΝΑ | ORD | 119 | 167 
United Airlines | 25-Jun-22 | 12031039 | ΙΑῸ | EWR | m | 171 
United Airlines | 25-Jun-22 | 1040/1171 | EWR | ΙΑΗ | 178 | 173 
United Airlines | 25-Jun-22 | 1674/1997 | ORD | EWR | 173 | 160 
United Airlines | 25-Jun-22 | 1804/1648 | ΙΑΗ | aD | 164 | 173 
WestJet 25-Jun-22 2198 YYZ YYZ 142 138 
Total: 5112 4945 


Sunday 26 June 
inbound Outbound Inbound Outbound 

Airline: Date: FLT# From Το: Pax: Pax: 
Air Century | 26-Jun-22 | 171 | JBQ | ΒΩ | 25 l 40 
American Airlines | 26-Jun-22 874 | cT | CT | 175 | 169 
American Airlines | 26-Jun-22 | 1028 | MA | MA | 167 ; 173 
American Airlines | 26-Jun-22 | 2217 | MA | MA | 175 | 176 
American Airlines | 26-Jun-22 | 1346 | CIT | οι | 174 l 168 
American Airlines | 26-Jun-22 | 870 | PHL | PHL | 193 | 193 
Avianca 26-Jun-22 | — AV090 | BOG | BOG | 134 | 136 
Copa Airlines {| 26-Jun-22 | CM349 | PV J| ἘΝ 1| 111 | 108 
Delta Air Lines | 26-Jun-22 | 613/612 | JFK | JFK | 174 | 187 
Delta Air Lines | 26-Jun-22 | 582/581 | ATL | ATL | 161 | 162 
Divi Divi Air | 26-Jun-22 | 3R-268/269 | CUR | CUR | 6 | 16 
Divi Divi Air | 26-Jun-22 | 3R-274/275 | CUR | CUR | 15 | 16 
Divi Divi Air |26-Jun-22 | 3R-278/279 | CUR | CUR | 15 | 16 
Divi Divi Air — |26-Jun-22| 3R-280/281 | CUR | CUR | 7 | 16 
DiviDiviAir | 26-Jun-22 | 3R-282/83 | CUR | CUR | 1 | 16 
EZ Air | 26-Jun-22 | 7200800 | CUR | CUR | 34 | 34 
JetBlue [26-Jun-22 | 37374 | BOS | Bos | 115 | 119 
JetBlue | 26-Jun-22 | 1057/0058 | JFK | JFK | 183 | 184 
JetBlue | 26-Jun-22 | 345346 | EWR | EWR | 152 | 146 
JetBlue [26-Jun-22 | 14111412 | FIL | ει | 113 | 181 
JetBlue [ 26-Jun-22 | 1457/1458 | JFK | JFK | 150 | 149 
JetBlue | 26-Jun-22 | 773/974 | BOS | BOS | 160 | 171 
JetBlue | 26-Jun-22 | 757/1858 | JFK (| JFK | 155 | 148 
KLM | 26-Jun-22 | KL767 | .AMS |BON-AMS | 183 | 140 
SARPA | 26-Jun-22 | 1200 | MDE | Baa | 43 | 23 
SARPA | 26-Jun-22 | 1202 | Baa | Moe | 23 | 50 
Sky High Aviation | 26-Jun-22 | — 930/931 | SDQ | SDQ | 50 l 30 
Southwest Airlines | 26-Jun-22 | 1443/1641 | MCO | MCO | 124 | 127 
Surinam Airways | 26-Jun-22 | PY631 | PBM | PBM | 40 | 78 
United Airlines — | 26-Jun-22 | 1203/1039 | IAD | EWR | 170 | 170 
United Airlines | 26-Jun-22 | 1040/1171 | ΕΝΑ | IAH | 170 | 169 
United Airlines | 26-Jun-22 | 1042/1043 | Εν | EWR | 169 | 151 
United Airlines _ | 26-Jun-22 | 1804/1648 | IAH l IAD | 171 | 157 
Wingo 26-Jun-22 7002/7003 BOG BOG 155 162 
Total: 3901 3961 


CONDECORACION REAL 
ARUBA 


www.gobierno.aw 
www.overheid.aw 
Ta ricibi www.government.aw 
peticionnan pa aña 
2023 entrante dia 5 mei 2022 
E ultimo dia pa entrega peticionnan 
ta dia 25 juli 2022 


PA MAS INFORMACION POR YAMA OF MANDA E-MAIL: 


sra. F.Perez-Lopez tel: 583-8425 | sr. V. Frank tel: 740-7071 | condeco.aruba@gmail.com 

BRINDANDO E 
SIGURIDAD PA 


LTT 


INMIGRACION ARUBA, GRENSPOLITIE Y 
UNIDAD PA COMBATI TRAFICACION DI HENDE 
LO BAY WORDO REENFORSA 


Minister di Husticia y Asuntonan Social Sr. Rocco Tjon, a reuni 
cu e grupo di Aruba cu ta encarga cu e ehecucion di e plan 
van aanpak pa fortifica siguridad na nos frontera. Esaki ta e 
plan for di e landenpakket, caminda Hulanda a pone cuater 
miyon florin disponibel pa asina nos por fortifica siguridad na 
nos frontera. E mandatario a expresa di ta hopi satisfecho cu 
e presentacion cu el a ricibi, caminda tur e departamentonan 
a duna un presentacion, caminda e ehecucion cu ta tumando 
luga a keda ilustra. Ta trata aki di e departamentonan hudicial 
esta; Cuerpo Policial, Inmigracion Aruba, Guarda nos Costa, 
Departamento di Aduana, Kustwacht, y NCTVI. Mester bisa cu 
Aruba ta cumpliendo cu tur e palabracionnan cu tin cu Hulanda. 


Segun minister Tjon, tur e fondonan aki ta disponibel pa 
por adkiri material pa asina inverti den diferente cursonan y 
opleidingen pa cu personal, pero tambe pa huisvesting caminda 
eekiponan multidisciplinario lo bay wordo ubica. Banda di esaki, 
e mandatario a indica cu e ta hopi satisfecho tambe, mirando 
cu den cuadro di e plan aki, Hulanda lo bay reenforsa Aruba 
cu personal tambe. Palabracionnan concreto a wordo haci riba 
nivel di ehecucion, pues “uitvoerend persones!" ta bay bin Aruba, 


fa, Ministerio di ___usticia 
i y Asuntonan Social 
vi 


pa asina yuda fortifica siguridad na nos frontera. Dia 4 di juli, e 
prome dies coleganan di Hulanda lo yega Aruba, algun lo bay 
reenforsa e unidad di “mensenhandel en mensensmokkel”, di 
otro banda algun ta bay reenforsa Kustwacht. Esnan cu ta bay 
ta mas visibel pa pueblo en general lo ta e tres coleganan cu ta 
bay reenforsa Grenspolitie di Aruba como tambe Inmigracion 
di Aruba. 


Principalmente, pa loke ta trata Inmigracion Aruba, loke ta 
hopi interesante ta cu pa prome bes Aruba ta bay conoce un 
“Falsidesk” tambe, esaki ta un departamento cu ta specialisa 
den identifica fraude di documento y di identidad cual ta 
algo hopi positivo y lo bay eleva siguridad na nos frontera. 
Manera ya ta conoci, algun tempo atras a introduci “Interpol 
aan de grens”, y e departamento aki tambe lo bay yuda eleva 
siguridad na nos frontera, pero na mes momento e ta sigui 
profesionalisa e departamento di Inmigracion Aruba. Dentro di 
poco lo tin un voortgangscommissie aki, caminda coleganan 
di Aruba hunto cu nan contrapartidanan na Hulanda lo evalua 
con e ehecucion ta andando. 

Minister Rocco Tjon: 


A REUNI CU MINISTER DI DESAROYO 
SOCIAL DI SINT MAARTEN DEN CUADRO DIE 
TEMATICA DI SALUD MENTAL Y ADICCION 


Recientemente Minster di Husticia y Asuntonan 
Social Sr. Rocco Tjon a reuni cu Minister di 
Salud Publico, Desaroyo Social y Labor Sr. 
Omar Ottley, kende a bishita e facilidad di SPD 
pa haya un splicacion di e departamento mes, di 
con ta atende cu diferente retonan riba e tereno 
di salud mental como tambe e parti di adiccion. 


Segun minister Tjon, den un cierto sentido 
e ta algo bon pa scucha cu practicamente tur 
pais ta wordo confronta cu e mesun retonan, y 
loke ta haci esaki algo bon ta, cu e ta crea un 
oportunidad pa nos por colabora mas cu otro, pa 
asina hunto nos surpasa e retonan aki. Mayoria 
pais ta wordo confronta cu e mesun retonan 
riba tereno legislativo, pero tambe riba e parti di ES G 

financiamento ora ta trata e tematica di salud mental y adiccion, 
y tambe e parti di educacion. Esakinan ta e topiconan cu a 
wordo discuti pero tambe a duna un splicacion di con Aruba 
ta atende cu e retonan aki, y di parti di Sint Maarten tambe a 
haya un splicacion amplio. 


E mandatario a expresa cu algo hopi positivo ta cu ya caba tin 
diferente protocol y MOU cu a wordo firma den reino, caminda 
e departamentonan en cuestion ta traha hunto. Banda di esaki, 
a haci palabracionnan concreto pa asina e dos ministerionan 
aki bay colabora mas di serca cu otro ora ta trata e parti di 
asuntonan social, pero tambe e parti di salud mental y adiccion. 


Por ultimo, minister Tjon a expresa cu e ta wak bek riba un 
reunion hopi fructifero, caminda a palabra tambe cu pronto 
lo bay aserca colega Minister di Desaroyo Social di Curacao 


t |» = LI cit.) ESTO) 
Sra. Ruthmilda Larmonie-Cecilia, kende recientemente tawata 
na Aruba tambe, pa asina crea un colaboracion entre e tres 
ministerionan den reino encarga cu e parti di Asunto y Desaroyo 
Social. 


2022 CU E META PA 
eps" ENGRANDECE 
ENSENANSA Y 
NO LAGA NIUN 


MUCHA ATRAS ^ 


MINISTER 


Diabierna mainta WEWE e mascota di Weganan Escolar a 
pasa bishita y saluda e alumnonan di scol Paso pa Futuro. E | 
tabata un mainta ameno unda e alumnonan por a saca potret 

cu WEWE. Nos ta gradici cabesante sra. Doris Franken y sra. 
Nathalie Odor- Chung muy special e alumnonan. 

Minister Endy Croes: 


Palabra di slogan na tur ini cua a partea 


Diasabra ultimo den un Compleho Deportivo Guillermo 
Prospero Trinidad yen di alumno, docente y mayornan a tuma 
luga clausura di Weganan Escolar 2022. Un atardi di premiacion 
ameno pa tur e hobennan cu a participa den e prome edicion 
di Weganan Esoolar. Tabata un siman deportivo caminda mas 
di 800 alumno a participa di 17 di juni pa 25 di juni den ocho 
diferente disciplina. Durante e ceremonia di clausura a tuma 
luga final di futbol femenino caminda cu Pius X School a titula 
campeon na segundo luga a keda scol primario Kudawecha. Y 
den futbol masculino Mon Plaisir Basisschool a tituta campeon 
di Weganan Escolar sigui pa Scol Basico Washington. Despues 
a sigui pa presentacion di baile di e scolnan cu a participa 
den e competencia di Baile Escolar cu tabata un competencia 
unico. Parlamentario Shailiny Tromp —Lee hunto cu Minister 
Endy Croes a entrega premio na tur e ganadonan. 


Minister Endy Croes ta gradici IBISA, DCA, Ministerio di Deporte 
como tambe tur e 'stakeholders' cu a haci e Weganan Escolar 
2022 posibel. E mandatario a sigui bisa cu e ta satisfecho 
cu e prome edicion di Wegnan Escolar; scolnan ta contento 
y alumnonan ta contento. Masha pabien na tur e scolnan y 
alumnonan cu a participa y haci e prome edicion di Weganan 
Escolar un exito rotundo. Masha pabien na tur e ganadonan! 
Keda pendiente pa Weganan Escolar 2023. 

MINISTER ENDY CROES A BISHITA E ‘STUDENT 
SHOWCASE” DI GIHAE GYMNASTICS ARUBA 

Recientemente Minister Endy Croes a bishita Gihae Gymnastics 
Aruba cu tabatin nan 'student showcase' cu e tema di Encanto. 
E 'student showcase' a tuma luga na Centro Deportivo 
Libertador Betico Croes. Gihae Gymnastics tin alumnonan cu 
ta cuminsa cu 2 afia di edad te cu grupo di seleccion di Aruba 
hubenil y adulto tambe ta forma parti di e scol. 


Durante e mainta ameno tabatin diferente presentacionan di e 
gruponan di baby kangaroo, mini kangaroo, kangaroo Gihae B 
y tambe tur e gruponan competitivo Gihae Mini, Gihae Junior 
Gihae A y tambe di seleccion di Aruba. Minister Endy Croes 
ta gradici pe invitacion alabes ta felicita Gilhae Gymnastics 
specialmente e muchanan cu e bunita presentacionnan. 
Finalisando e mandatario a expresa cu e tabata un mainta 
encantador. 

MINISTER ENDY CROES TA FELICITA S.V. 
DAKOTA CU A TITULA CAMPEON & RCA SUB 
CAMPEON DI DIVISION DI HONOR 2022 


Diaranson ultimo den Compleho Deportivo Guillermo Préspero 
Trinidad yen ambiente a tuma luga e encuentro entre ekipo di 
RCA y Dakota. Un partido di futbol emocionante unda cu na 85 
min Dakota a anota pa empata e wega 2-2. Cu e resultado aki 
Dakota ta titula campeon di futbol di Aruba. 


Minister di Ensefiansa y Deporte, Endy Croes tabata presente 
pa presencia e tremendo partido di futbol como tambe a duna 
sosten na e futbolistanan di ambos ekipo. Na final di e partido 
den presencia di e directiva di Arubaanse Voetbal Bond (AVB) 
e mandatario di Deporte a haci entrega di e trofeo na e ekipo 
ganado como tambe na sub campeon di futbol di Aruba. 
Masha pabien na ekipo di S.V. Dakota Campeon Division 
di Honor di futbol y RCA Sub Campeon. Pabien na ambos 
fanaticada cu a apoya ekiponan cu hopi ambiente! 

Voluntary National 
Review on 

the Sustainable 
Development Goals 


Pa sigui encurasha paisnan pa implementa e metanan di 


Desaroyo Sostenibel(SDGs), Nacionnan Uni a establece un 
proceso yama "SDG Voluntary National Review (VNR)” cu ta 
permiti paisnan reporta riba e implementacion di e metanan aki 
y pa esaki wordo revisa y pa asina paisnan por sina di otro con 
pa sigui padilanti cu e implementacion. 


Riba 14 di juli 2022, hunto e VNR raport di tur pais den Reino 
Hulandes lo wordo presenta oficialmente na Nacionnan 
Uni. Esaki ta delinea e progreso cu cada di nos a haci den 
implementacion di e SDGs y lo menciona e retonan cu tabata 
confronta den e proceso di implementacion. 


E rapport conteniendo e implementacion di SDG di cada pais 
den Reino Hulandes a wordo acorda door di Conseho di 
Minister di Reino. E raport aki ta contene un capitulo di cada 
pais den Reino y alavez un capitulo riba e situacion special di 
islanan y e desafionan unico cu nos ta afronta. Entretanto e 
VNR report a wordo manda pa Nacionan Uni di Den Haag y ta 
disponible via e link https://hIpf.un.org/countries/netherlands/ 
voluntary-national-review-2022. 


E presentacion di dia 14 di juli ta sigui un proceso di revision 
door di miembronan, y na unda lo ta provee recomendacionnan 
riba con pa mehora e proceso di implementacion di e metanan 
pa Desaroyo Sostenibel di Nacionnan Uni pa cada pais den 
Reino. 


E comision di SDG Aruba, cu a keda institui pa provee un 
direccion strategico y pa coordina e implementacion di e 
SDGs, a organisa diferente sesion pa envolve e comunidad 
pa identifica bon practicanan di organisacionnan local den 
implementacion di e metanan di Nacionnan Uni y cu a forma 
parti di e raport cu a wordo entrega. Pasobra ta tuma henter 
cominidad pa implementa e SDGs den un pais. 


Historia: 

Den september 2015, tur miembro di Nacionnan Uni (UN) 
unanimamente a adopta e programa internacional mas 
integral y ambicioso pa por crea un mundo mas sostenibel pa 
tur, creando 17 meta specifico, Metanan Mundial pa Desaroyo 
Sostenibel (SDGs), pa logra un miho mundo cu nos tin awo 
pa 2030. Aruba tambe ta parti di e esfuerso pa por logra e 
obhetivo aki. 


E lista di “TO DO's” aki ta crea un agenda na unda cu e 
desaroyo no ta basa solamente riba e perspectiva economico 
pero tambe ta inclui aspectonan social y di medio ambiente. 
Pa por implementa un structura efectivo di e Metanan Mundial 
pa Desaroyo Sostenibel (SDGs) y e agenda extenso pa 2030 
y crea un Aruba miho y sostenibel, ta rekeri un comunidad 
comprometi y activo. Mas uni nos ta, mas y miho nos ta logra. 
Realisando cu no tur e metanan por wordo realisa pareu. 

ARUBA TA MONITOR DISTURBIO TROPICAL 


Tin un disturbio tropical riba ! N FO R AC | O N 


TORMEN 
" d τν μὲ AN 


Oceano Atlantico L94. National 


Hurricane Center na Miami 
y autoridadnan na Aruba ta E 
monitor e situacion di serca. 


National Hurricane Center a 
proyecta cu e disturbio aki tin 
60% chance di desaroya den un 
sistema tropical den e siguiente ' 
5 dianan. Esaki ta e di 5 disturbio Ë 
tropical pa e aña aki, y solamente 4 
un a desaroya den un sistema [HE ms DU ο πο EP UII TEN 
tropical, Alex. 

Desde comienso di temporada 
di orcan 15 mei Aruba su 


autoridadnan Meteo Aruba y ΠΠ» qhovee———ewe9 , [e EE Te cns 
.. πο ο ο ο μμ μμ Copia di documentonan personal 
Bureau Rampenbestrijding i (lista di remedi y informacionnan 
E 1 medico, documento cu ta prueba 
Aruba, conforme e plan di orcan eo): I di adres, contract di cas, a 
: : : : rt, tarheta di . 
{8 monitor cualquier cambio den M as ONS E og o eine IGI : pensioni 
lisa di 
tempo den nos area. i Extra set di yabi di stone) 
. auto y di cas. .— Y o Y eee 
Suministro pa animal 
1 —_ ΣΣ; (bano catania, 
Na e momentonan aki Aruba no H tarheta di identificacion, 
A “ ET 1 : Regenjas — poncho pa cuminda, baki pa 
ta riba e “watch” ainda. Esaki lo i proteha contra awasero. awa, haula) 


wordo hasi si ta necesario 120 HI ος 
ME Informacion di contacto 
te 96 ora prome cu pasada, y ñ Mapa di bo area/zona. <> di famia y di emergencia. 


si ta necesario por pone Aruba A AR ARANA O 


riba “Warning” 36 ora prome cu NUMBERNAN DI EMERGENCIA 


e pasada. Gobierno di Aruba lo 
: : f CENTRAL ALARMA NACIONAL; POLIS; AMBULANCE: 911 
anuncia esaki den un conferencia 
HOSPITAL: 527-4000 


CENTRO MEDICO SAN NICOLAS 5248833 
altura. Aruba no ta den e fase METTE 
INFORMACION OBTENI DI OFICINA DI MANEHO DI CRISIS - TEL; 588-0100 


di prensa pa tur hende ta na 


aki ainda pues no tin motibo pa 
panico. 


GABINETE WEVER-CROES 
Tur esaki nos mester ta prepara constantemente den e 


periodo di 15 di mei te 30 di november di cada aña. 
Locual cada un di nos mester hasi awor ta traha un plan 


pa nos cas, nos famia, nos establesimento comercial pa οκ A ' es - 
5 b " dd Y sigui medionan di comunicacion local pa noticia 

cu orcan. Con pa prepara bo mes pasobra nos ta den dy Ae 
ΕΕΣ Ρ relevante pa Aruba. Aruba awor ta den fase di ‘monitor 


temporada di orcan. Percura pa no tin hopi cos los den Ἐπ πο È 
y na momento cu fase di ‘watch’ bira aplicable nos lo 
cura, percura pa dak, porta y bentanan ta firme, percura A 
[ I : percura pa tur hende ta informa. 

pa tin un bon pasada di awa si en caso awa yobe duro. 


UN PANDEMIA CU EFECTO DEVASTADOR 
PA UN ISLA CU SU PILAR ECONOMICO 
TA NOS BISHITANTENAN DI AFO. 

Y UN ISLA DETERMINA PA SALI 


AUN MAS FUERTE FOR DI E SLA DURO AKI. 

UN ISLA CU VISION PA PROGRESA. 

E VISION DI CADA UN DI NOS, 

VISION DI CREATIVIDAD Y INVERSION, 

LO TRECE OPORTUNIDADNAN GRANDI 

PA NOS Y PA NOS FUTURO GENERACIONNAN. 

E PASONAN CU AWE NOS TA TUMA, 

TA LAGA MARCANAN ATRAS 

PA NOS GENERACION HOBEN. 

ESAKI LO TA E COMPAS CU LO DIRIGI NAN 

DEN E HORIZONTE DI OPORTUNIIDADNAN, 
vU, An PA CONTINUA CU UN ARUBA 

MAS SOSTENIBEL, FUERTE Y RELIENTE. 


20 ANA DI 


INVERSION Y 
22 OPORTUNIDAD 


